google/wiki40b huggingface dataset:
Caramel Theater

Plot

Apabila Sunday Splits bekerja dengan Urban Eats dan tanpa disedari abangnya pula bekerja dengan Theater Overture iaitu musuh kepada Urban Eats . Pelbagai ragam para pekerja Caramel Theater dan akhirnya menyatukan mereka dan bekerjasama di dalam Caramel Theater
Loji kimia El Dorado terbakar

Kesan kebakaran

10 orang sudah dirawat di hospital kerana masalah pernafasan.

Bomba gagal memadamkan api

Pihak bomba gagal memadamkan kebakaran dan cuma mengawal api merebak. Bomba menjangkakan api terus marak dalam beberapa jam .

Langkah keselamatan

Lebih 72,000 penduduk terpaksa dipindahkan .Asap toksid yang tebal boleh dilihat sehingga beratus kilometer. Penduduk Houston sejauh 160 km dapat melihat asap berwarna oren ini. Asap oren itu dipercayai ammonium nitrat dan boleh menjejaskan mata, hidung dan tekak orang awam.
Khemah besar disediakan di Texas A&M University bagi mereka yang dipindahkan.Stesen tv KBTX menunjukkan lebih 250 orang sudah berada di khemah sementara itu. Mereka yang terus berada di rumah hendaklah sentiasa menutup pintu dan tingkap bagi menghalang asap.
A Man Called Horse (filem)

Pelakon

Filem ini turut disertai oleh beberapa orang pelakon terkenal, antaranya adalah Richard Harris, Judith Anderson, Jean Gascon

Ringkasan

Pada tahun 1825 seorang bangsawan Inggeris ditangkap oleh kaum Indian. Dia tinggal dengan mereka dan mula memahami / menerima gaya hidup mereka.
Injambakkam

Demografik 2001

Menurut bancian India pada tahun 2001, Injambakkam memiliki bilangan penduduk seramai 10,084. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.

Pendidikan 2001

Menurut bancian India pada tahun 2001 Injambakkam memiliki kadar pendidikan (kebolehan membaca) 73%, melebihi kadar purata kebangsaan 59.5%; dengan 56% lelaki dan 44% wanita mampu membaca. 15% dari populasi berusia di bawah 6 tahun. (2001)
Villasur de Herreros

Villasur de Herreros merupakan sebuah kawasan perbandaran di Sepanyol di Burgos, di komuniti autonomi Castile dan León.
Liyana Fizi

Kehidupan awal

Beliau dilahirkan pada 14 September 1983 di Hospital Kuala Lumpur dan merupakan anak kedua dari tiga beradik dan anak perempuan tunggal, abang sulung beliau ialah Wafi dan adik bongsunya ialah Aqil, yang menghidap penyakit Sindrom Down. Beliau pernah menetap seketika di Brunei ketika berusia tiga tahun. Kemudian, beliau sekeluarga termasuklah neneknya berpindah ke Shah Alam dan membesar di sana.
Nenek beliau berasal dari Negeri Sembilan dan mempunyai darah keturunan Jakun, Jawa dan Cina manakala datuk tirinya pula berasal dari Melaka. Datuk tirinya telah membesarkan ibunya bersama-sama beliau. Sebelum itu, neneknya pernah berkahwin dengan seorang rakyat Belanda yang bernama Peter Polderman. Polderman merupakan datuk kandung Liyana. Pada ketika itu, Polderman tinggal dan bekerja di Tanah Melayu (kini Malaysia). Untuk keluarga sebelah ibu, mereka sekeluarga mengamalkan Adat Perpatih. Bapanya berasal dari Kedah dan mempunyai keturunan Siam, Mamak dan Arab.

Estrella

Beliau merupakan salah seorang ahli kumpulan jaz Malaysia, Estrella sewaktu penubuhannya pada 2006, yang mana beliau merupakan vokalis utamanya merangkap pemain gitar bersama-sama dengan Jeffrey Little (dram, perkusi), Ariff Zahidee (bes) dan Shamsul Idzhar (gitar). Album studio pertama kumpulan ini, menggunakan nama kumpulan ini sebagai judul album, dikeluarkan pada 28 Disember 2007 di bawah syarikat rakaman Laguna Records (kini Laguna Music). Lagu "Stay", "Ternyata" dan "Take It Slow" telah dikeluarkan sebagai single untuk album ini dan seterusnya muzik video untuk ketiga-tiga lagu tersebut diterbitkan.
Perubahan dalaman Estrella dibuat oleh syarikat rakaman mereka Laguna Music mendorong Liyana untuk meninggalkan kumpulan itu selepas tamat kontrak antara band dan label mereka. Sejak itu, beliau mula mengadakan persembahan solo di samping sesionis band tetap.

Kerjaya solo

Selepas Estrella dibubarkan pada 2010, Liyana mengambil keputusan untuk meneruskan kerjaya muziknya secara solo dan menubuhkan syarikat pengurusannya sendiri, Liyana Fizi Music Publishing pada awal 2011, pada September tahun sama, album solo pertamanya, Between the Lines telah dilancarkan dengan lagu "Light Writing" sebagai single pertama.
Beliau tampil bersama kumpulan Kyoto Protocol menerusi lagu bertajuk "Jelita" yang dikeluarkan pada 2012.

Penampilan lain

Liyana berlakon dalam filem komedi muzikal Kami Histeria (2014) arahan Shamyl Othman sebagai pelakon undangan.

Kehidupan peribadi

Liyana berkahwin dengan jurugambar, Firdaus Karim pada 30 September 2013. Pasangan ini mengikat tali pertunangan pada 14 September 2013, iaitu bersempena dengan ulang tahun kelahiran beliau yang ke-30.
Newton meter

Newton meter adalah unit SI bagi momen (kilasan). Simbolnya ialah N m atau N·m,. Ia adalah unit majmuk bagi kilasan hasil daripada daya pusingan satu newton yang dikenakan pada aci berjejari satu meter.
Sementara secara dimensinya satu newton meter sama dengan satu joule, unit SI bagi tenaga dan kerja di mana arah daya dan jarak adalah sama, namun sebenarnya bagi unit newton meter bagi kilasan pula arah daya yang bertindak adalah bersudut tepat dengan jejari aci. Satu lagi perbezaan ketara di antara keduanya ialah kerja adalah kuantiti skalar, disebut sebagai dU=F•dr, manakala momen daya ataupun kilasan adalah hasil darab silang serta merupakan kuantiti vektor.
3 Ramadan

3 Ramadan merupakan hari ke-243 dalam kalendar Hijriah.
Al-Bahrul Wafi Wan Nahrus Shafi

Ringkasan

Buku ini membincangkan mengenai Fiqh Bahagian Ibadat, hasil penulisan Syeikh Muhammad Ismail Daudi Al-Fathani. Dari koleksi kitab Melayu / Jawi (Terbitan Khazanah Fathaniyah).
Kampung Tok Khamis

Poskod

Poskod yang digunakan di Kampung Tok Khamis, Pasir Puteh, Kelantan adalah 16800.
Masjid Hajjah Rahimabi Kebun Limau

Sejarah

Pada 26 Disember 1959, penduduk-penduduk Islam di kawasan Kebun Limau berkumpul untuk berbincang tentang keperluan membina sebuah surau di kawasan itu. Sebuah jawatankuasa ditubuhkan untuk menggerakkan projek ini. Dengan persetujuan pemerintah, jawatankuasa ini berjaya memperoleh Lesen Pendudukan Sementara (TOL) untuk tanah seluas 573 meter persegi.
Sebuah Jawatankuasa Pengurusan, yang dilantik pada 19 November 1961, memutuskan untuk mendapatkan derma sebanyak $20 daripada setiap keluarga Islam yang tinggal di kawasan itu. Pembinaan dimulakan pada pertengahan 1964 dan bangunan surau setinggi dua tingkat dibina. Surau itu dinamakan Surau Kebun Limau sempena nama kawasan itu. Terdapat gagasan untuk mengubah surau itu kepada sebuah masjid pada tahun 1973 bagi memenuhi kehendak masyarakat Islam yang semakin bertambah. Jawatankuasa surau berminat untuk membeli tanah di mana surau itu berdiri selepas tarikh lesen TOL luput.
Jawatankuasa itu mempunyai sasaran untuk mengutip derma sebanyak $600,000 sepanjang dua setengah tahun. Pada Jun 1979, pemerintah menawarkan untuk menjual tanah sebesar 1376 meter persegi kepada mereka. Jawatankuasa itu meminta penambahan tanah sebesar 474 meter persegi.
Pada tahun 1981, selepas beberapa kempen mengutip derma, jawatankuasa itu menerima derma sebanyak $100,000 daripada sebuah pertubuhan dari Mekah. Pada bulan September, seorang dermawan bernama Hajjah Rahimabi Ahmad Angullia telah menderma wang sebanyak $1.6 juta kepada masjid untuk mengenang anak perempuannya. Hajjah Rahimabi berasal daripada sebuah keluarga India Muslim yang telah banyak menyumbang kepada masyarakat Islam Singapura seperti membina Masjid Angullia dan Angullia Park. Dengan wang ini, jawatankuasa masjid berjaya mengumpul $2.1 juta. Sebuah masjid didirikan di tapak tanah surau dan dinamakan Masjid Hajjah Rahimabi Kebun Limau bagi memperingati jasa beliau.
Pada Januari 2011, masjid ini telah dinaik taraf oleh Majlis Ugama Islam Singapura di bawah program Mosque Upgrading Programme (Program Naik Taraf Masjid) Fasa 1. Kerja ubah elok siap pada Oktober 2011.

Program

Masjid ini mengadakan kuliah dan juga kelas mengaji Al-Quran setiap malam. Bagi memenuhi keperluan masyarakat India Muslim di kawasan itu, kelas-kelas agama dalam bahasa Tamil juga dijalankan setiap hari Sabtu. Kuliah hadis dalam bahasa Inggeris dan Melayu juga dijalankan setiap minggu.
Untuk membantu para belia daripada keluarga berpendapatan rendah di kawasan itu, masjid telah bekerjasama dengan Balai Rakyat Whampoa untuk mengadakan program tuisyen yang dipanggil PELITA. Selain itu, masjid juga memberikan bantuan kewangan kepada keluarga-keluarga ini.
Barbarin, Navarre

Barbarin merupakan sebuah kawasan perbandaran yang terletak di Sepanyol dalam wilayah Navarre.
Kebundaran vokal

Jenis pembundaran

Terdapat dua jenis pembundaran vokal, iaitu terjulur dan terketap. Bagi pembundaran terjulur, penjuru-penjuru mulut dirapatkan sambil bibir menjulur bagaikan tiub, hingga kelihatan permukaan dalamnya (endolabial). Bagi pembundaran terketap, penjuru-penjuru mulut juga dirapatkan, tetapi bibir juga dirapatkan secara melintang ("terketap") tanpa menjulur, dengan hanya kelihatan permukaan luarnya (eksolabial). Catford (1982:172) memerhati bahawa vokal bundar belakang dan pusat, seperti /o/ dan /u/ dalam bahasa Jerman, biasanya terjulur, manakala vokal bundar depan, seperti /ø/ dan /y/ juga dalam bahasa Jerman, biasanya terketap. Vokal terketap belakang atau pusat jarang sekali ditemui, apatah lagi perbezaan antara kedua-dua jenis hanya terjadi dalam sebilangan kecil bahasa.
Commequiers

Commequiers ialah sebuah komun di jabatan Vendée di wilayah Pays de la Loire barat Perancis.
Ilotideaa

Poskod

Poskod yang digunakan di Ilotideaa adalah 96181. Terdapat 7 buah desa di dalam daerah kecamatan Tilango.
Kampung Alor Janggus

Poskod

Poskod yang digunakan di Kampung Alor Janggus, Jitra, Kedah adalah 06000.
Teori permainan

Teori permainan memodelkan bagaimana agen-agen (misalnya, manusia) bersaling tindak apabila hasil tindakan sesuatu agen itu bergantung kepada tindakan agen yang lain (yang diluar kawalan agen pertama). Biasanya, agen mempunyai kepintaran yang membolehkannya belajar dari keadaan dahulu dan juga merangka strategi.
Teori permainan digunakan dalam sains komputer, terutama kepintaran buatan, untuk misalnya, membina permainan komputer. Dalam ekonomi, ia digunakan untuk memodelkan pembuatan keputusan. Ia juga digunakan untuk model-model salingtindak antara unsur-unsur dalam ekologi. Kini teori permainan banyak digunakan dalam model-model multiagen dalam fizik sosial dan ekonofizik.

Permainan dua orang

Dalam sains komputer, permainan boleh dilihat sebagai penggelintaran ruang keadaan (atau graf keadaan bila keadaan-keadaan yang dibenarkan adalah diskret), dan pergerakan diwakilkan ke atas suatu pepohon gelintaran.
Bagi permainan di antara dua pemain, graf minimaks diperolehi di mana diandaikan setiap pemain akan melakukan pergerakan yang paling menguntungkan masing-masing.
Bagi permainan satu pergerakan, di mana setiap pemain membuat pilihan serentak, kita boleh wakilkan permainan dengan suatu matriks ganjaran, yang memberikan ganjaran yang diperolehi sesuatu pemain bergantung kepada pilihannya dan juga pilihan pemain kedua.
Liga Super Malaysia 2018

Pasukan

Sarawak dan Pulau Pinang telah diturunkan ke Liga Premier Malaysia 2018 selepas selesai tempat ke-11 dan ke bawah liga musim lalu. Kuala Lumpur dan Terengganu I dinaikkan pangkat ke Liga Super Malaysia 2018 selepas mendapat tempat sebagai juara dan naib juara di Liga Premier Malaysia 2017.
Pada 21 November 2017, ia diumumkan bahawa T-Team yang menduduki tempat kesembilan dalam Liga Super tahun lalu, akan bermain di Liga Premier Malaysia 2018 sementara menunggu kelulusan dari Football Malaysia LLP (FMLLP). Cadangan itu kemudiannya diluluskan pada 4 Disember 2017, diikuti dengan pengumuman yang menyatakan bahawa Felda United, yang menduduki tempat ketiga musim lalu, tidak layak untuk bersaing dalam pertandingan peringkat teratas tahun ini. Mereka digantikan dengan Negeri Sembilan dan PKNP.
Lucifer

Lucifer adalah nama yang seringkali diberikan kepada syaitan (Iblis) dalam kepercayaan Kristian berdasarkan penafsiran dari sebuah ayat dalam Kitab Yesaya, Bible. Penggunaannya berasal daripada pelbagai tafsiran, sebagai rujukan kepada iblis yang jatuh (dari syurga) kepada nama syaitan sebelum ia diusir dari syurga.
Dalam bahasa Latin, kata "Lucifer" yang bererti "Pembawa Cahaya" (dari lux, lucis, "cahaya", dan "ferre", "membawa"), ialah nama untuk "Bintang Fajar" (planet Zuhrah) ketika muncul pada dini hari). Versi Vulgata Kitab Bible dalam bahasa Latin menggunakan kata ini dua kali untuk merujuk kepada Bintang Fajar: sekali dalam 2 Petrus 1:19 untuk menterjemahkan kata bahasa Yunani "Φωσφόρος" (Fosforos), yang mempunyai erti harfiah yang persis sama dengan "Pembawa Cahaya" yang dimiliki "Lucifer" dalam bahasa Latin; dan sekali dalam Yesaya 14:12 untuk menerjemahkan "הילל" (Hêlēl), yang juga bererti "Bintang Fajar". Dalam ayat yang kemudian nama "Bintang Fajar" diberikan kepada Raja Babylon yang zalim, yang dikatakan oleh nabi akan jatuh. Ayat ini kemudiannya diberikan kepada raja iblis, dan dengan demikian nama "Lucifer" kemudian digunakan untuk syaitan, dan dipopularkan dalam karya-karya seperti "Inferno" oleh Dante dan "Paradise Lost" oleh Milton, tetapi bagi para pengguna bahasa Inggeris, pengaruhnya yang terbesar disebabkan kerana nama ini digunakan dalam Kitab Bible Versi Raja James, sementara versi-versi bahasa Inggeris lainnya menterjemahkannya dengan "Bintang Fajar" atau "Bintang Siang".
Sepotong nas serupa dalam Kitab Yehezkiel 28:11-19 mengenai Raja Tirus juga diberikan kepada syaitan, sehingga menambahkan gambaran lain kepada gambaran syaitan dan kejatuhannya yang tradisional.

Lucifer dalam agama Kristian

Lucifer merupakan makhluk yang sangat jahat dalam agama Kristian. Ia merupakan simbol keingkaran dan dipercayai Lucifer ialah nama Syaitan semasa ia masih di syurga.
Pondok Baru, Teramang Jaya

Poskod

Poskod yang digunakan di Pondok Baru adalah 38766. Terdapat 12 buah desa di dalam daerah kecamatan Teramang Jaya.
Aku Bukan Spy

Sinopsis

Filem Aku Bukan Spy berbentuk aksi komedi romantik itu memaparkan kisah mengenai seorang jejaka bernama Putra (lakonan Hamish Daud) dan gadis bernama Pevita (lakonan Siti Saleha), merupakan sepasang kekasih kerana bekerja di hotel yang sama. Putra melamar Pevita yang berasal dari Malaysia setelah sekian lama mereka menjalin hubungan. Mereka merancang ingin melangsungkan acara menyambut pernikahannya di sebuah pulau supaya menjadi kenangan manis dan romantis, lalu memilih Pulau Pinang sebagai lokasi perkahwinan mereka.
Namun, hasrat mereka untuk berkahwin mendapat halangan daripada abang Putra, Ray (lakonan Ray Sahetapy) dan ibu Pevita, iaitu Fariza (lakonan Nasha Aziz). Lebih menyulitkan apabila Ray mengetahui identiti sebenarnya Pevita, yang dianggap sebagai seorang ejen rahsia di mana ia telah melakukan aksi penculikan terhadap beberapa tokoh bank dunia.  Ray juga adalah bekas ejen perisik Indonesia. Dalam perjalanan ke Pulau Pinang, pelbagai halangan dihadapi mereka sehinggakan mereka menghadapi cubaan bunuh oleh satu kumpulan  gangster.

Pelakon

Para pelakon yang berlakon di dalam filem ini termasuk Keith Foo, Siti Saleha, Nasha Aziz

Penerbitan

Filem Aku Bukan Spy ini dihasilkan oleh Fimtab Unik Sdn Bhd.

Keluaran dan sambutan

Filem ini dikelaskan sebagai U
Hellenthal

Hellenthal merupakan sebuah kawasan perbandaran terletak di daerah Euskirchen, North Rhine-Westphalia, Jerman.
Lena Abdullah

Lena Abdullah merupakan seorang penyanyi Melayu era 50-an, 60-an dan 70-an yang sering mendendangkan lagu-lagu di corong radio Malaysia dan menyumbang seni suaranya di dalam beberapa filem melayu hitam dan putih.
Aini Fahriza Ibrahim

Aini Fahriza Ibrahim ialah seorang pelajar perubatan di Universiti Nasional Ireland (NUI) dari Sarawak, Malaysia yang menduduki tempat pertama dalam kategori "Kesihatan Awam" bagi anugerah "Biasiswa Perubatan Henry Hutchinson Stewart 2001". Beliau merupakan penuntut kedua dari Malaysia di NUI, Galway yang menerima anugerah tahunan itu. Brandon Law Yiik adalah pelajar Malaysia pertama yang menerima anugerah kecemerlangan itu dalam bidang Biokimia pada 1997. Hadiah pertama ini yang bernilai 2,000 paun sterling Ireland (kira-kira RM8,400) diberikan oleh Konsortium Pusat Pengajian Perubatan dan Universiti Ireland.
Aini merancang untuk membuat pengkhususan dalam bidang perubatan atau obstetrik dan ginekologi selepas menamatkan kursus peringkat ijazah. Beliau juga merancang untuk bekerja di luar negeri bagi satu tempoh masa tertentu sebelum pulang ke Malaysia untuk mengamalkan pengkusususan terasnya.
Pamijahan, Plumbon

Poskod

Poskod yang digunakan di Pamijahan adalah 45155. Terdapat buah desa di dalam daerah kecamatan Plumbon.
KRU Records

Alamat surat menyurat

KRU Records

No 26&27, Jalan Jelatek (2) 

Jelatek Business Centre

Off Jalan Jelatek

54200 Kuala Lumpur
Malaysia
Tel: 03 4252 8566, Fax: 03 4257 8566
Grimaud, Var

Grimaud ialah sebuah komun yang terletak di komun Var di wilayah Provence-Alpes-Côte d'Azur tenggara Perancis.
Kalimas, Taluduti

Poskod

Poskod yang digunakan di Kalimas adalah 96469. Terdapat 6 buah desa di dalam daerah kecamatan Taluduti.
Sungai Dong

Sungai Dong ialah sebuah tempat di negeri Pahang, Malaysia.
Bruno Manser

Bruno Manser (25 Ogos 1954 - ) merupakan pejuang hak asasi kaum Penan di hutan Baram , Sarawak. Bruno Manser merupakan rakyat Switzerland dan datang beberapa kali ke Sarawak .

Penan

Tahun 1983 Bruno pernah ke Terengganu dan mengenali adat budaya orang Melayu di negeri Terengganu.
Tahun 1984 beliau menggunakan visa pelawat untuk bersama kumpulan ekspedisi ke Gunung Mulu , Miri dan ke Baram di Sarawak . Sejak itu beliau terus berminat dan terpikat dengan kumpulan Penan dan mendalami adat budaya serta nasib buruk mereka.
Beliau berjaya bertutur dalam bahasa Penan , menjiwai permasalahan orang Penan dan mengedarkan surat-surat kepada media antarabangsa dan NGO.
Orang Penan juga bertindak melalui undang-undang dan mahkamah. Beberapa pemimpin Penan telah diatur untuk menemui Ketua Menteri Sarawak dan Menteri-menteri di Kuala Lumpur.

Tangkapan pertama

Inspektor Lores Matios pernah menangkap Bruno Manser di Long Napir, Limbang pada 1986. Pada 10 April 1986 , Inspektor Lores Matios sedang bercuti di kampungnya di Long Napir, Limbang dan terserempak dengan Bruno Manser dan terus memberkasnya untuk dibawa ke Balai Polis Limbang. Bruno Manser tidak digari kerana tidak ada gari bersamanya.
Di pertengahan jalan , kira-kira 90 minit perjalanan ke Limbang, Land Rover yang dinaiki kehabisan minyak petrol di jambatan Wong-Fujita.Ketika pemandu mengisi minyak, Bruno Manser telah melarikan diri. Inspektor Lores Matios menjerit kepada Bruno dan melepaskan dua das tembakan amaran tetapi sudah terlambat.

Dibiarkan

Polis Sarawak didakwa sengaja membiarkan Bruno Manser melarikan diri ke hutan Sarawak pada 25 Mac 1990 bagi mengelakkan tekanan antarabangsa.
Pegawai polis itu ialah Inspektor Lores Matios yang menaiki pesawat Twin Otter dari Miri ke Kuching . Bruno Manser pula bersama dengan Anja Katarina seorang aktivis alam sekitar secara kebetulan sahaja bersama dengan inspektor polis tersebut. Polis tersebut tidak mengiringi atau menangkap Bruno Manser.
Bruno Manser mungkin dapat mengecam pegawai polis tersebut kerana sebelum ini pernah menangkap Bruno. Sebenarnya Inspektor Lores Matios dalam perjalanan mengambil peperiksaan undang-undang di Kuching, Sarawak.
Ketika itu Bruno sudah mencukur jambang dan memakai kot. Oleh itu sukar untuk dicamkan. Bruno menggunakan nama Alex Betge bersama Anja dan menginap di hotel Holiday Inn Damai, Kuching. Manser dan Anja berlepas ke Kuala Lumpur menggunakan pesawat MAS MH517.
Khabar angin semakin kuat apabila Duta Switzerland Charles Steinhaeuslin membuat lawatan mengejut ke Kuching untuk bertemu dengan Ketua Menteri Sarawak , Tan Sri Abdul Taib Mahmud pada 27 Mac 1990.

Liputan antarabangsa

Isu kaum Penan yang dibangkitkan oleh Bruno Manser telah mendapat liputan meluas oleh media antarabangsa, NGO , persatuan anti kayu tropika dan kerajaan-kerajaan asing. Malaysia dikecam dari pelbagi sudut dan mereka bertindak tidak membeli kayu tropika.
Tetapi Perdana Menteri Malaysia , Tun Dr Mahathir Mohamad berjaya menjawab semua persoalan tentang orang Penan dan isu Hutan tropika.
Yayasan Selangor

Yayasan Selangor telah diperbadankan di bawah Akta Syarikat 1965 Syarikat Berhad Menurut Jaminan (Syarikat Berhad Menurut Jaminan). Ditubuhkan pada 5 November 1970 dengan tiada saham modal, Yayasan Selangor adalah sebuah agensi Kerajaan Negeri yang bertanggungjawab sepenuhnya untuk pembangunan pendidikan di negeri Selangor.
Kampung Kobusak

Poskod

Poskod yang digunakan di Kampung Kobusak, Kota Kinabalu, Sabah ialah 88300.
Berka/Werra (Verwaltungsgemeinschaft)

Berka merupakan sebuah kawasan perbandaran terletak di daerah Wartburgkreis, Thüringen, Jerman.
Hautot-le-Vatois

Hautot-le-Vatois ialah komun di jabatan Seine-Maritime dan di kawasan Haute-Normandie di utara Perancis.
Hilary Duff

Kehidupan

Hilary Duff dilahirkan di Houston, Texas dan merupakan anak kedua kepada Robert Erhard Duff dan Susan Colleen. Hilary Duff juga mempunyai seorang kakak yang bernama Haylie Duff.
Pada tahun 2006, ibu bapa Hilary bercerai disebabkan oleh bapanya yang curang terhadap ibunya. Hilary melepaskan perasaanya terhadap isu tersebut dalam dua buah lagu bertajuk "Stranger" dan "Gypsy Woman".
Hilary Duff mula berpacaran dengan bintang Pasukan Hoki Kebangsaan Amerika Syarikat (NHL), Mike Comrie pada tahun 2007. Mike menghadiahi Hilary sebuah kereta Mercedez-Benz sempena hari jadinya yang ke-20.
Huérmeces del Cerro

Huérmeces del Cerro merupakan sebuah kawasan perbandaran yang terletak di Sepanyol dalam wilayah Guadalajara, di komuniti autonomi Castile-La Mancha.
Pekan Parit Sembilan

Pentadbiran

Pekan Parit Sembilan merupakan salah sebuah mukim yang terdapat dalam negeri Selangor, dan juga merupakan satu dari mukim yang terletak dalam pentadbiran Daerah Sabak Bernam.
Filem Di-Belakang Tabir

Ringkasan

Osman dibebaskan selepas menjalani hukuman penjara selama sepuluh tahun atas kesalahan membunuh yang tidak dilakukannya. Dua orang pemuda, Ali dan Hassan telah menangkap Osman setelah dia keluar dari penjara dan dibawa bertemu dengan ketua mereka, Karim. Osman dibelasah sehingga pengsan dan dicampakkan ke dalam sungai. ASP Azman ditugaskan menyiasat perkara tersebut. Faridah, isteri ASP Azman, terjumpa Osman ketika dia ke klinik yang kebetulan merawat Osman yang cedera. Osman mengesyaki bahawa Faridah sebenarnya adalah Hamidah, teman wanitanya sebelum dipenjarakan dahulu. Osman cuba membuktikan bahawa Hamidah sedang menyamar sebagai Faridah, dan semua yang terjadi ada kaitannya dengan kumpulan mafia yang diketuai oleh Karim. ASP Azman turut mengesyaki isterinya yang berkelakuan seperti menyembunyikan sesuatu setelah kehadiran Osman.
Cerita ini mengisahkan konflik pembunuhan yang dirancang untuk membolot harta peninggalan. Cerita ini sarat dengan mesej-mesej yang berat seperti tentang korupsi orang atasan, tentang agama, politik dan kehancuran rumah tangga kerana seks. Cerita ini sangat jarang ditayangkan mungkin kerana filem ini terlalu radikal kerana menyentuh politik dan seks.
Żerków

Żerków merupakan sebuah bandaraya yang terletak di wilayah Poland Raya, Poland.
Bodie Olmos

Bodie James Olmos (lahir 27 Ogos 1975) adalah seorang pelakon Amerika Syarikat.

Biografi

Olmos yang dilahirkan di Los Angeles, California, anak lelaki pelakon dan pengarah Edward James Olmos, dan anak angkat Howard Keel. Abang tua beliau ialah Mico Olmos.
Kawasan Shell Lorong 7 Utara hingga Sungai Bera

Pentadbiran

Dari segi pentadbiran, Kawasan Shell Lorong 7 Utara hingga Sungai Bera terletak dalam Mukim Seria. Mukim Seria merupakan salah satu dari 38 mukim yang terdapat di Brunei. Mukim Seria pula dari segi pentadbiran terletak dalam Daerah Belait, Brunei.